એ સંદર્ભે જ સરકાર અપીલમાં જશે, આ તો કોંગ્રેસ કે રાજા, કનીમોઝી માટે ચાર દિનો કી ચાંદની અગર ચુકાદો ‘Bad in Law’ અગર કોંગ્રેસ આને પોતાની પીઠ થાબડી, ગળે બેજ લટકાવીને ન ફરે વિગરે પ્રતિભાવો જરૂર આવ્યા છે. જ્યારે કોંગ્રેસ દ્વારા આ સ્કેમ નહીં, માત્ર યુપીએ સરકાર વિરુદ્ધ કોઈપણ જાતના આધાર વગરનો પ્રચાર હતો તેવું કહેવાયું છે. સિબ્બલ કે ચિદમ્બરમ્, બન્નેને પોતાના ખુલાસા પહેલેથી જ વાજબી લાગતા હતા. કોર્ટે તેના પર મહોર મારી તેનો આનંદ જાણે આવેગમાં પરિણમ્યો હોય તેમ કેટલાંક તત્ત્વો વિનોદ રાયના ઘરે પહોંચ્યાં અને વિરોધ નોંધાવ્યો.